|  |  |  |  |
| --- | --- | --- | --- |
| **Mikro-, kis- és középvállalkozások fejlesztésének támogatása a szlovén Rába-vidék területén**  **SZLOVEN\_RABAVIDEK\_KKV\_2021 Gyakran Ismételt Kérdések (GYIK)** | | | |
| **kérdés témája** | **sorsz.** | **PM\_KOMPLEX\_KKV\_2020 kérdés** | **válasz** |
| **I Támogatást igénylők köre** | I/1. | Elegendő-e ha a pályázó vállalkozás fejleszteni kívánt telephelye a pályázat beküldése előtt kerül bejegyzésre? | A SZLOVEN\_RABAVIDEK\_KKV\_2021 konstrukció keretében benyújtott pályázat olyan telephelyfejlesztésre és/vagy eszközbeszerzésre irányulhat, melynek megvalósítási helyszíne a pályázó vállalkozás bejegyzett székhelye vagy telephelye. A pályázat benyújtását megelőző bejegyzés megfelelő. Amennyiben a pályázat benyújtásáig nem áll rendelkezésre a bejegyzett székhelyet/telephelyet igazoló dokumentum, úgy a pályázathoz a bejegyzésre irányuló kérelem csatolása szükséges. Ez esetben pozitív támogatói döntés esetén a támogatói okirat kiadásának feltétele a székhelyként vagy telephelyként bejegyzett megvalósítási helyszínre vonatkozó igazoló dokumentum bemutatása. |
| **I. Támogatást igénylők köre** | I/2. | KATA adózók esetében benyújtható-e pályázat? Ha igen, a KATA szerint adózó betéti társaságok és egyéni vállalkozások tekintetében milyen szabályozás érvényes a 4.1. pont tekintetében? | Amennyiben egy vállalkozás a pályázati kiírás feltételeinek megfelel, a KATA szerinti adózás nem jelent akadályt a pályázat benyújtása szempontjából. Az igényelhető támogatási összegre vonatkozó szabályokat a kiírás 6.2. pontja tartalmazza, ez a KATA szerint adózó vállalkozókra is érvényes. |
| **I. Támogatást igénylők köre** | I/3. | A vállalkozás székhelye egyben lakóépület is, ahol életvitelszerűen lakik a pályázó. Ez megengedett, vagy lakóépület nem elfogadható székhelyként? | A pályázati kiírás 4.3. h) pontjában foglaltakra hivatkozva, felhívjuk a figyelmet, hogy „nem részesíthető támogatásában olyan tárgyú kérelem, amelyben azon épület fejlesztéséhez igényelnek támogatást, amelyben az ingatlan hasznosítása során lakás/lakhatás célú fejlesztés valósulna meg. Illetve már a pályázat benyújtásakor sem minősülhet a fejlesztéssel érintett ingatlan lakáscélú ingatlannak”. |
| **II. Támogatható tevékenységek, elszámolható költségek** | II/1. | Amennyiben egy másik vállalkozással együtt tulajdonolt, osztatlan közös tulajdonról van szó, de a megosztási vázrajz rendelkezésre áll, az így lehatárolt területre benyújthatja-e ingatlanfejlesztésre és/vagy eszközfejlesztésre pályázatát a Pályázó? | Osztatlan közös tulajdon esetén a megosztási vázrajz csatolása mellett benyújtható pályázat. Ebben az esetben az osztatlan közös tulajdonnal érintett egyéb tulajdonostárs/társak belegyező nyilatkozatának csatolása is szükséges, amennyiben a pályázat telephely-fejlesztési elemet is tartalmaz. |
| **II. Támogatható tevékenységek, elszámolható költségek** | II/2. | A Pályázó megjelölhet-e több megvalósítási helyszínt a pályázatában, ha azok mindegyike megfelel a Felhívás feltételeinek? | A Pályázati Kiírás 4.1 pontjában foglaltak alapján egy pályázó egy pályázatot nyújthat csak be, amely egy megvalósítási helyszínen valósul meg. |
| **II. Támogatható** **tevékenységek, elszámolható költségek** | II/3. | Egy pályázó több melléktevékenységgel összefüggő eszközre is igényelhet támogatást? | Egy megvalósítási helyszínen több melléktevékenységre tekintettel is lehetséges pályázni. A Pályázati Adatlap 2.4.1 pontja alatt minden egyes eszköz vonatkozásában külön szükséges megadni a beszerzendő eszközök szükségességének indoklását |
| **II. Támogatható tevékenységek, elszámolható költségek** | II/4. | Nincs külön nevesítve a napelem, megújuló energia telepítése az elszámolható költségek között. Az épületgépészetbe ez beleérthető? | A pályázat keretei között eszközbeszerzésként lehetőség van napelemes rendszer beszerzésére, mindkét támogatási jogcímen. |
| **II. Támogatható tevékenységek, elszámolható költségek** | II/5. | Legalább három-négy önállóan finanszírozható nagy (200.000 Ft feletti) eszközbeszerzésünk lenne. Viszont emellett tervezzük több kisebb eszköz beszerzését is (pl: számítástechnikai eszközök, és szoftverek), amelyek értéke egyenként nem éri el a 200.000 Forintot. Ezekre is tudunk igényt benyújtani? | A pályázat vonatkozásában az önállóan támogatható tevékenység keretében beszerzett eszközök nettó egységárának meg kell haladnia a 200.000 forintot. A pályázat keretében legfeljebb 15 eszköz szerezhető be.  Az önállóan nem támogatható, választható tevékenység keretében beszerezhető informatikai eszközökre és szoftverekre azonban ez az alsó költségkorlát nem vonatkozik, azok a jelzetteknél alacsonyabb egységáron is beszerezhetők, azonban összértékük nem haladhatja meg az elszámolható költségek 20 %-át. |
| **II. Támogatható tevékenységek, elszámolható költségek** | II/6. | Támogatható konténerház vagy mobilház beszerzése abban az esetben, ha az a megvalósítás helyszínén eszközként kerül aktiválásra? | Konténerház vagy mobilház beszerzése abban az esetben támogatható, ha az a megvalósítás helyszínen eszközként kerül aktiválásra. Értelemszerűen ez eszközbeszerzésre (is) irányuló pályázatot feltételez. |
| **II. Támogatható tevékenységek, elszámolható költségek** | II/7. | Kisteherautó vásárlásnál külön tárgyi eszközként elszámolható-e a felépítmény? A teherautót alvázként vásároljuk és külön felépítményt kell gyártatnunk rá (plató+ponyva). Ez utóbbi meglehetősen nagy költséget jelent. | A felépítmény külön tárgyi eszközként elszámolható a pályázat keretében amennyiben nem gépjárműként van aktiválva könyveléstechnikailag.  Amennyiben viszont a plató és ponyva a teherautóval együtt gépjárműként van aktiválva, akkor egybeszámítandó és vonatkozik rá az 5 M Ft-os költségkorlát. |
| **II. Támogatható tevékenységek, elszámolható költségek** | II/8. | Telephelyfejlesztést is célzó pályázat esetében elszámolható költségnek minősülnek-e a hatósági díjak, engedélyeztetési eljáráshoz kapcsolódó dokumentumok költségei? | Minden olyan költség elszámolható költség a pályázati kiírás keretében, amelyek felsorolása tételesen szerepel a Kiírás 6.1.1.és 6.1.2. pontjában. A hatósági díjak és az engedélyeztetési eljáráshoz kapcsolódó dokumentumok költségei telephely-fejlesztési elemet is tartalmazó projektek vonatkozásában elszámolhatók. |
| **II. Támogatható tevékenységek, elszámolható költségek** | II/9 | Ha a műszaki tartalom megváltozna az igényléskor beadotthoz képest, (csökkenne) akkor lehetséges-e az, hogy nem hívom le teljes egészében az igényléskor benyújtott támogatás összegét? | A támogatási összeget a kedvezményezetteknek nem kell lehívniuk. Az előleget a támogatói okirat hatályba lépését követően, a támogatási második részletét, pedig a részelszámolást követően folyósítjuk. Amennyiben a projektjük műszaki tartalma a pályázatban foglaltakhoz képest csökken, úgy vissza kell fizetniük a fel nem használt támogatási összeget legkésőbb a támogatott tevékenység megvalósításáról szóló beszámoló benyújtásáig. |
| **II. Támogatható tevékenységek, elszámolható költségek** | II/10 | Van-e lehetőség utánfutó beszerzésére? | A pályázati kiírás keretében csak és kizárólag olyan gépjármű beszerzésére van lehetőség, mely elsősorban vagy kizárólagosan áruszállításra tervezett közúti gépjárműnek minősül. Az eredeti kiírás keretében kizárólag olyan gépjármű beszerzésére volt lehetőség, melynek forgalmi engedélyében az „N” besorolási kategória szerepelt.  A jelzett pályázói igényekre reagálva, a Támogató az önállóan nem támogatható tevékenységek körét kibővíti az „O” besorolási kategóriájú járművekre is. Ez esetben is érvényes, hogy 1 pályázat keretében csak 1 db „O” kategóriájú jármű igényelhető. |
| **II. Támogatható tevékenységek, elszámolható költségek** | II/11 | A támogatási összegek nettó vagy bruttó összegek? | Mindez a pályázó ÁFA levonási jogától függ, de általában nettó, a pályázati adatlap költségvetésében ez látszik is. |
| **II. Támogatható tevékenységek, elszámolható költségek** | II/12 | Alanyi adómentes vállalkozó részéről a tervezés csak nettóban történjen? | A költségvetés tervezése során, ha.   * támogatást igénylő nem alanya az ÁFA-nak. Az elszámolásnál az ÁFA-val növelt (bruttó) összeg kerül figyelembevételre, vagy * a támogatást igénylő alanya az ÁFA-nak. Az elszámolásnál az ÁFA-val csökkentett (nettó) összeg kerül figyelembevételre”, vagy * a támogatást igénylő alanya az ÁFA-nak, de a támogatásból finanszírozott projekt kapcsán ÁFA levonási jog nem illeti meg (tárgyi mentes tevékenységet vagy adólevonási joggal nem járó tevékenységet végez) |
| **II. Támogatható tevékenységek, elszámolható költségek** | II/13 | Használt eszközre (ezen belül N és O kategóriás gépjárműre) is benyújtható pályázat? | A pályázat keretében kizárólag új eszközök (így új N és O kategóriás gépjármű) beszerzése támogatható. |
| **III. Pályázathoz csatolandó mellékletek** | III/1. | Elfogadható-e a TAKARNET-ről letöltött tulajdoni lap, vagy  a Földhivataltól beszerzett, és beszkennelt tulajdoni lap? A becsatolandó tulajdoni lapnál elég a szemle típusú, vagy teljes tulajdoni lap szükséges? A becsatolandó tulajdoni lap hiteles kell, hogy legyen, vagy elegendő a nem hiteles tulajdoni lap? | A pályázatokhoz a TAKARNET-ről letöltött tulajdoni lap, valamint a Földhivataltól kért és beszkennelt tulajdoni lap is elfogadható, mint, ahogyan a szemle típusú és a teljes tulajdoni lap csatolása is. A tulajdoni lap másolatának hitelesítése nem szükséges. |
| **III. Pályázathoz csatolandó mellékletek** | III/2. | Egyéni vállalkozóként nincs aláírási címpéldányunk és cégtörténetünk, mit kell helyette benyújtanunk? | Az egyéni vállalkozóknak aláírási címpéldány helyett a közjegyző által ellenjegyzett aláírásmintát szükséges csatolniuk. A cégtörténet esetükben nem releváns csatolmány. |
| **III. Pályázathoz csatolandó mellékletek** | III/3. | Az engedélyezési eljárás megindításáról szóló igazolást a pályázat benyújtásakor vagy legkésőbb a támogatói okirat kiadásáig szükséges bemutatni? | Telephelyfejlesztést is magában foglaló pályázat esetén  Amennyiben a telephelyfejlesztésre irányuló pályázat engedélyköteles építési beruházást tartalmaz, a pályázat benyújtásakor csatolni szükséges:  - a tevékenység megkezdéséhez szükséges jogerős építési engedélyt vagy  - az építésügyi hatóság igazolását az engedélyezési eljárás megindításáról vagy  - abban az esetben, ha a pályázat benyújtásáig a pályázó még nem indította el az engedélyezési eljárást, úgy a pályázó nyilatkozatát arról, hogy vállalja, hogy a támogatási előleggel és az arányos saját erő felhasználásáról szóló elszámolás benyújtásáig (részelszámolás) rendelkezésre fognak állni a projekt megvalósításához szükséges engedélyek, továbbá, hogy tudomásul veszi, hogy az igazolás elmulasztása esetén a jogosulatlanul igénybevett támogatás jogkövetkezményeit kell alkalmazni.  Amennyiben a telephelyfejlesztésre irányuló pályázat nem tartalmaz engedélyköteles építési beruházást, a pályázat benyújtásakor csatolni szükséges:  egy, a projekthez kapcsolódó tervezői jogosultsággal bíró tervező által kiállított Tervezői nyilatkozatot arra vonatkozóan, hogy a fejlesztéshez nem szükséges hatósági engedély. |
| **III. Pályázathoz csatolandó mellékletek** | III/4. | A Kiírás alapján az árajánlat akkor megfelelő, ha az „az árajánlatadó által eredeti cégbélyegzővel és a cégjegyzésre jogosult aláírásával van ellátva." Kérjük megfontolni „az árajánlatadó által cégszerű aláírással ellátva” meghatározást, ami egyrészt az aláírási címpéldány szerinti cégjegyzést, és az arra kijelölt munkatárs általi aláírást is lehetővé teszi. | Az árajánlatadó által cégszerű aláírással ellátott árajánlatok csatolása megfelelő. |
| **III. Pályázathoz csatolandó mellékletek** | III/5. | Pontosan mit szükséges egymástól „függetlennek” tekinteni az árajánlatok szempontjából? | Árajánlatok vonatkozásában függetlennek számítanak azok a vállalkozások, melyek között a tulajdonosi viszonyokban sem magánszemély, sem vállalkozás szintű azonosság nincs. |
| **III. Pályázathoz csatolandó mellékletek** | III/6 | Csak eszközbeszerzést magában foglaló pályázat esetében nem kell tulajdoni lapot csatolni, csak bérleti szerződést amennyiben nem a pályázó tulajdonában áll a megvalósítási helyszín? Vagy tulajdoni lapot minden esetben szükséges csatolni? A csatolandó mellékletek között nem szerepel a tulajdonosi hozzájáruló nyilatkozat benyújtása, amennyiben a megvalósítási helyszín nem a pályázó tulajdona. Ezt nem szükséges-e csatolni? Jól értelmezzük, hogy a bérleti szerződést közjegyző által hitelesített másolatban szükséges benyújtani? | Csak eszközbeszerzést tartalmazó pályázat esetén, ha a megvalósítási helyszín nem a pályázó tulajdonában áll, úgy a bérleti szerződés mellett a tulajdonosi hozzájáruló nyilatkozat és a tulajdoni lap csatolása is szükséges a pályázathoz. A bérleti szerződést közjegyző által hitelesített másolatban szükséges csatolni a pályázathoz. |
| **III. Pályázathoz csatolandó mellékletek** | III/7. | Egy nem építési engedély köteles épület korszerűsítése esetén, belső út betonozása nem engedélyköteles beavatkozás, hivatalosan nem kellenek műszaki tervek, viszont a melléklet 12. pontjában kérik. A kérdés, hogy ez esetben mi a teendő? | Belső út betonozása esetén, mivel ez is telephelyfejlesztésnek minősülő beruházás, a vonatkozó műszaki terv(ek) csatolása kötelező. Nem engedélyköteles beavatkozás esetén legalább egy rövid műszaki leírásra és a fejlesztéssel érintett útszakasz főbb paramétereinek bemutatására (pl. beavatkozással érintett m2) van szükség. |
| **III. Pályázathoz csatolandó mellékletek** | III/8. | Ha olyan ingatlanfejlesztési tevékenységet valósítunk meg, mely a meglévő épületek energetikai jellemzőit nem befolyásolja ("telephely belső közlekedési felületeinek felújítása") szükséges-e a megelőző állapotról és a megvalósulást követően a megvalósult állapotról energetikai tanúsítványt készíteni? | Ha a pályázat keretében olyan önállóan támogatható tevékenység megvalósítása történik, amely a meglévő épületek energetikai jellemzőit nem befolyásolja, akkor nem szükséges erről nyilatkozatot csatolniuk. |
| **III. Pályázathoz csatolandó mellékletek** | III/9. | A csatolandó dokumentumok között elég-e csatolni az önerő rendelkezésére állásáról csak a nyilatkozatot, vagy bankszámla igazolást is szükséges? | Az önerő igazolásához nem szükséges bankszámlakivonat csatolni, elfogadjuk a pályázó által aláírt nyilatkozatot arról, hogy a pályázat támogatása esetén a tervezett projekt megvalósításához a szükséges önerő rendelkezésre áll. |
| **III. Pályázathoz csatolandó mellékletek** | III/10 | Az önállóan nem támogatható tevékenységek esetében felmerülő költségek vonatkozásában is szükséges az adott költségtételt alátámasztó árajánlatot csatolni? | Az önállóan nem támogatható tevékenységek tekintetében árajánlatot az alábbi tevékenységhez kérünk csatolni:  2b) Gyártási licenc, gyártási know-how, software-ek beszerzése  2c) Információs technológiafejlesztés keretében új informatikai eszközök beszerzése |
| **III. Pályázathoz csatolandó mellékletek** | III/11 | A létesítő okirat nálunk kizárólag elektronikus formában létezik, mert az ügyvédi ellenjegyzés és az aláírási folyamat is így történt meg. A kérdésem ehhez kapcsolódóan, hogy postai úton a PM-nek ezt be kell-e nyújtani (11. pont az Összevont nyilatkozatban), ha igen, akkor elegendő kinyomtatni vagy szükséges a közjegyzői ellenjegyzés is? | A pályázathoz csatolni kell a pályázó létesítő okiratának, alapító okiratának vagy jogszabályban meghatározott nyilvántartásba vételét igazoló okiratának eredeti példánya vagy az eredeti példány hitelesített másolata (a dokumentum kiállításának dátuma nem lehet régebbi pályázat benyújtásának napjától számított 90 nap, elektronikusan PDF formátumban a feltöltött dokumentumok egyenként történő azonosításra visszavezetett dokumentumhitelesítését (AVDH) követően kérjük beküldeni a dokumentumot) Tehát AVDH-n keresztül hitelesített dokumentumot is el tudunk fogadni. |
| **IV. Pályázatok elbírálása** | IV/1 | Számít- e a pályázatok beadási sorrendje az elbírálás folyamatában? | Nem számít, bár a pályázatok értékelést folyamatosan fogjuk végezni, a benyújtási sorrend nem szempont a támogatási döntés meghozatala során. Tehát attól, hogy valaki az utolsó napon nyújtja be a pályázatát lehet, hogy kap támogatást jó pályázat esetén, míg aki elsőként nyújtotta be, de nem túl jó pályázatot, az nem nyer. |
| **IV. Pályázatok elbírálása** | IV/2 | Az elbírálás csak a pályázatok beadási határidejének lezárta után lesz és nem folyamatában, tehát nem "fogyhat ki" előbb a keret, mint ahogy a beadási határidő lejár? | A keretet nem a pályázatok beérkezése sorrendjében kötjük le. Mindegyik pályázat pontszámban részesül a kiírásban is szereplő szempontok alapján. Az összes pályázat értékelését követően állítjuk sorrendbe a pályázatokat és határozzuk meg a támogatási minimum pontszámot. |
| **IV. Pályázatok elbírálása** | IV/3 | Az igényeltnél kisebb támogatási összegről is szólhat- e a támogatási döntés? Azzal arányosan csökkentett szakmai tartalmú projektet kell megvalósítani? | Csökkentett összegű támogatás elsősorban azok a pályázók kaphatnak, akik jó pályázatot nyújtottak be, ugyanakkor van olyan elem a pályázatban, amely nem támogatható, vagy támogatása nem indokolt. |